Diari Oficial de la Generalitat Valenciana


Sumari del DOGV 4433, del 05-02-2003 (2003/1133)

Informació pública del pla de reforma interior de millora, programa d'actuació integrada, projecte d'urbanització i projecte de reparcel·lació per al sòl urbà àrea de vora situat a la partida Oltamar-Cucarres.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1133


Organisme emissor
:   Ajuntament de Calp

Tipus de document
:   Anunci

Informació pública del pla de reforma interior de millora, programa d'actuació integrada, projecte d'urbanització i projecte de reparcel·lació per al sòl urbà àrea de vora situat a la partida Oltamar-Cucarres. [2003/M1133]
  
Per Decret de l'Alcaldia Presidència de l'Ajuntament de Calp, amb data 13 de gener de 2003, es va dictar la següent resolució:
  
«Primer
  
Sotmetre a informació pública el pla de reforma interior de millora, programa d'actuació integrada, projecte d'urbanització i projecte de reparcel·lació, promogut per Juan Miguel Llinares Ausina, per al sòl urbà àrea de la vora situat a la partida Oltamar-Cucarres.
  
Segon
  
La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, s'anunciarà la dita pròrroga al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
Cinqué
  
L'acte d'obertura de pliques es realitzarà en la data hàbil següent a la conclusió del termini per a presentar-les.
  
Sisé
  
L'expedient es podrà consultar en els servicis tècnics de l'Ajuntament de Calp, situata a la segona planta, de dilluns a divendres, de 09.00 a 14.00 hores.
  
Huité
  
Concloses les anteriors operacions s'haurà d'emetre el corresponent informe tècnic.
  
Nové
  
Finalitzades les anteriors actuacions, l'Ajuntament en Ple podrà aprovar el pla de reforma interior de millora proposat així com el programa d'actuació integrada, projecte d'urbanització i projecte de reparcel·lació, definint els seus continguts, per elecció d'una alternativa tècnica entre les presentades, amb les modificacions parcials que estime oportunes, sempre que compte amb cèdula d'urbanització, i no podrà entrar en vigor ni publicar-se la seua aprovació definitiva mentre no s'expedisca la corresponent cèdula, excepte de forma provisional, amb la remissió a la Conselleria d'Obres Públiques, Urbanisme i Transports perquè esta ho tramite (art. 54 LRAU) i dicte resolució atorgant la cèdula, cas en què s'entendrà definitivament aprovat el mencionat pla de reforma interior de millora o si estima que comporta modificacions de l'ordenació urbanística provada pels òrgans de la Generalitat Valenciana, esta resoldrà sobre l'aprovació definitiva.»
  
Cosa que es fa pública en compliment de l'establit en l'article 46.3. de la vigent Llei Reguladora de l'Activitat Urbanística Valenciana.